פיליפס

רויאל פיליפס אלקטרוניקס (Royal Philips Electorincs, בהולנדית: .Koninklijke Philips N.V), או בקיצור פיליפס (Philips), היא חברה הולנדית רב-לאומית, המתמחה בייצור מוצרי חשמל ואלקטרוניקה, מכשור רפואי ותאורה. נוסדה על ידי האחים ההולנדים ממוצא יהודי, אנטון וחרארד פיליפס. החברה מעסיקה כיום כ-105,000 עובדים ב-60 מדינות, בכללן ישראל. מניות החברה נסחרות במקביל בבורסות באמסטרדם, פרנקפורט ובבורסה בניו-יורק (NYSE). מערך המחקר והפיתוח של החברה גדול ומפותח ולפיליפס מעל 115,000 פטנטים על שמה, מהם נורת הליבון, הטרנזיסטור, קלטת האודיו, תקליטורי ה-CD, ה-DVD, שפופרת הרנטגן ועוד. החברה הוקמה בשנת 1891 בעיר איינדהובן, הולנד, שם שוכן מטה החברה גם היום. שמה הרשמי של החברה הוא Koninklijke Philips Electronics N.V (פיליפס אלקטרוניקה המלכותית בע"מ). החברה נוסדה על ידי האחים ההולנדים ממוצא יהודי, אנטון וג'רארד פיליפס, כחברה ליצור נורות חשמל. עד 1920 התרכזה החברה רק ביצור נורות חשמל ומשנה זו החלה לייצר מוצרים ביתיים נוספים. פריצת דרך בפעילותה הייתה מכונת הגילוח Philishave שהוצגה ב-1939. המכונה זכתה להצלחה רבה בעקבות שיווקה בארצות הברית תחת השם המסחרי Norelco. בזמן מלחמת העולם השנייה נמלטו מייסדי החברה היהודים אל בריטניה ואת המפעל נותר לנהל בן המשפחה פריץ פיליפס. פיליפס נתן מחסה בבית המלאכה שלו באיינדהובן לעובדים היהודים ולמשפחותיהם. העובדים עבדו בבית המלאכה וקיבלו מנות חמות שנקראו "פיליפס רוק". כתוצאה מפועלו זה קיבל פריץ פליפס, (המכונה "מר פיליפס"), תואר חסיד אומות העולם. פיליפס יצרה גרסאות מצליחות של טייפ קלטות האודיו וקלטות לשימוש במכשיר זה, ומאוחר יותר גרסה למכשיר הווידאו שהצליחה פחות והוחלפה על ידי טכנולוגיית ה-VHS. גם הפטנטים ליצור CD-ROM (קומפקט) דיסק ולאחריו ה-DVD רשומים על שמה של פיליפס. ב-2021 הודיעה החברה על פגמים במכונות נשימה מתוצרתה, ופליטת חומרים רעילים ועל ריקול למכשיריה. ב-2022 דיווח מנהל המזון והתרופות האמריקאי ה-FDA על מקרים רבים של פגמים במכונות נשימה, שהביאו אף למותם של למעלה מ-124 איש. באוגוסט 2022 הודיע פרנץ ון הוטן מנכ"ל החברה שיעזוב אותה באוקטובר, ברקע הריקול שהביא לירידה משמעותית בערך החברה. פיליפס פועלת מישראל עוד משנת 1948. כיום לפיליפס כ-1700 עובדים בישראל, מתוכן כ-800 ב-2 מרכזי הפיתוח בחיפה המתמקדים בהדמיה רפואית, במרכז פיתוח של חברת בת אי פי די בקיסריה, ברעננה, נתניה ובפתח תקווה. מאז 2021, מנכ”לית מרכז הייצור והפיתוח של פיליפס היא שרי שנהב. פיליפס פועלת בתחום הדיאגנוסטיקה הרפואית וההדמיה הרפואית ושולטת באחוז נכבד משוק מערכות הרנטגן בעולם. מערכת ה-CT להדמיה רפואית של פיליפס מאפשרת לבצע צנתורים לא פולשניים. פיליפס מחזיקה מרכז פיתוח ויצור למערכות ה-CT באזור התעשייה מת"מ שבחיפה. המרכז החיפאי של פיליפס השתייך במקור לחברת אלסינט, חברת בת של אלרון. חטיבת ה-CT של אלסינט נמכרה לחברה אחרת ולאחר מספר שנים נרכשה על ידי פיליפס. פיליפס מייצרת גם מכשירי הדמיה MRI ו-PET למיפוי גידולים סרטניים, ומכשירי SPECT בתחום הרפואה גרעינית. כמו כן, מפתחת ומייצרת פיליפס מכשירי בדיקת אולטרה סאונד מדור שני המספקים תמונה תלת־ממדית. בתחום הקרדיולוגיה מייצרת פיליפס מוניטורים להדמית הלב בזמן ניתוח ומכשיר דפיברילטור בו יכול הרופא לעקוב אחר פעולת הלב של המטופל מביתו. פיליפס מרבה לתת חסות לתחרויות ספורט, והיא גם הבעלים של קבוצת הכדורגל ההולנדית פ.ס.וו. איינדהובן. החל משנת 1986 פיליפס עובדת בשיתוף פעולה צמוד לפיפ"א (התאחדות הכדורגל העולמית), והייתה במעמד של "שותף רשמי" במשחקי גביע העולם 2006 שנערכו בגרמניה. שמונה מתוך 12 האצטדיונים בהם נערכו משחקי הטורניר, הוארו במערכות תאורה של פיליפס והוצבו בהם מסכי ענק ולוחות תצוגה של החברה ההולנדית. כמו כן, שני השחיינים ההולנדים המפורסמים ביותר כיום, פיטר ואן דן הוחנבאנד ואינגה דה ברוין, אשר זכו יחדיו באולימפיאדת סידני (2000) בשמונה מדליות (ומתוכן, חמש מדליות זהב), שוחים במועדון השחייה של איינדהובן הנתמך על ידי פיליפס. פיליפס רקורדס ביתן פיליפס מדיה וקבצים בנושא פיליפס בוויקישיתוף אתר האינטרנט הרשמי של פיליפס (בעברית) אתר האינטרנט הרשמי של פיליפס (באנגלית) אתר האינטרנט הרשמי של פיליפס (בהולנדית) אתר האינטרנט הרשמי של פיליפס (בגרמנית) פיליפס, ברשת החברתית פייסבוק פיליפס, ברשת החברתית אקס (טוויטר) פיליפס, ברשת החברתית אינסטגרם פיליפס, סרטונים בערוץ היוטיוב פיליפס, באתר פינטרסט פיליפס, באתר אנציקלופדיה בריטניקה (באנגלית) שולמית קיסרי, פיליפס, באתר ynet, 5 באוקטובר 2000 גלי וינרב, ‏"בעתיד נוכל לטהר את החדר מאלרגנים ולנבא התקף לב", באתר גלובס, 11 בספטמבר 2015 קטלוג המוצרים של חברת פיליפס בישראל נתן אקסלרוד, אנטון פיליפס, ממיסדי חברת פיליפס מבקר בארץ ישראל, מרץ 1935, אוסף יומני כרמל באתר YouTube ‏ מפעל פיליפס לייצור נורות ליבון, יומני כרמל יולי 1951 (התחלה 0:26) מידע עסקי על חברת פיליפס באתרים Yahoo! Finance • MarketWatch • CNN Money • Bloomberg Business (באנגלית) פיליפס, בגוגל פיננסים פיליפס, באתר Crunchbase (באנגלית) פיליפס, באתר EDGAR של הודעות ל-SEC (באנגלית) ריקי כרמי פיאסצקי, בקשה לתביעה ייצוגית: "מכשירי הנשימה הוסרו מהמדפים בארה"ב - אך בארץ לא דיווחו", באתר ynet, 17 בנובמבר 2021 Meijer, Bart H. (2022-08-16). "Philips parts ways with CEO in midst of massive recall". Reuters (באנגלית). נבדק ב-2023-10-07. שרי שנהב מונתה למנכ"לית מרכז הייצור והפיתוח של פיליפס ישראל, באתר TechTime‏, 6 ביוני 2021 אורה קורן, "הטבות מס לא יעזרו למשוך קניין רוחני לישראל אם לא יהיו מספיק מהנדסים", באתר TheMarker‏, 10 במרץ 2016